Läänemaa kaunimad kodud on valitud - Lääne Elu
Avakülg Galeriid Läänemaa kaunimad kodud on valitud
Läänemaa piirkondliku hindamiskomisjoni liikmed külastasid läinud nädalal konkursile „Eesti kaunis kodu“ esitatud kandidaate ning valis välja kolm parimat, kellele president annab Eesti taasiseseisvumispäeva paiku tunnustuse. Nendeks on Põlluotsa talu Nõva vallast, Rohuaia talu Kullamaa vallast ja Rahu tänav 14 Virtsust Hanila vallast. OÜ Narma Lihulas otsustati esitada tunnustamiseks kategoorias „Parim tööstusmaastik“.
Nõva vallas Variku külas asuv Põlluotsa talu kuulub Helvia ja Kalle Orumaale. Pere on ehitanud kauni terrassiga kodumaja metsa mere lähedale ning kujundanud selle ümber omanäolise koduaia. On aia piiri järgiv maakivist aed, vesiroosidega tiik, suur plats sporditegemiseks, palju lilli ja püsikuid.
Andres ja Kulla Altmäe on Kullamaal väärikalt taastanud peremehe kunagise kodumaja – Rohuaia talu. Korrastatud on ka vanad palkehitistest kõrvalhooned. Komisjonile jäid silma toredad Kullamaa rahvariidetriibustikuga uksed ja maja viimistlust kordav kasvuhoone. Keskmise suurusega aed on kujundatud täiuslikult ning see mõjub tervikliku kompleksina, silma hakkavad huvitavad istutusideed.
Sel aastal tunnustab president parimaid 28. augustil Põlvamaal Moostes. Konkursi võitnud kodude fotodest koostatakse igal aastal album "Eesti kaunis kodu”.
Eve Vainu ja Tervo Põder kodu Hanila vallas Virtsus.
Helvia ja Kalle Orumaa kodu Nõva vallas Varikus.
Kulla ja Andres Altmäe kodu Kullamaal.
OÜ Narma Lhoonete kompleks Lihula linnas.
Eelmine artikkelKartograaf Ülle Valgma: Eesti põnevad paigad ootavad avastamist
Järgmine artikkelTaeblas peeti suvevolle etapp Lääne Elu auhindadele